Komission asetus (ETY) N:o 2318/89, annettu 28 päivänä heinäkuuta 1989, tuotantotukeen oikeutettujen tomaatista peräisin olevien tuotteiden vähimmäislaatuvaatimuksista annetun asetuksen (ETY) N:o 1764/86 muuttamisesta



Virallinen lehti nro L 220 , 29/07/1989 s. 0049 - 0050

Suomenk. erityispainos Alue 3 Nide 30 s. 0028

Ruotsink. erityispainos Alue 3 Nide 30 s. 0028



KOMISSION ASETUS (ETY) N:o 2318/89, annettu 28 päivänä heinäkuuta 1989, tuotantotukeen oikeutettujen tomaatista peräisin olevien tuotteiden vähimmäislaatuvaatimuksista annetun asetuksen (ETY) N:o 1764/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä-ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1125/89(2), ja erityisesti sen 6 artiklan 4 kohdan, sekä katsoo, että CN-koodiin ex 2002 10 kuuluvat kuorimattomat kokonaiset tai muut kuin kokonaiset tomaatit (murska tai pizzastike) on lisätty tuotantotukeen oikeutettujen tuotteiden luetteloon, joka on asetuksen (ETY) N:o 426/86, sellaisena kuin se on viimeksi muutettuna asetuksella (ETY) N:o 1125/89, liitteessä I olevassa A osassa; olisi tarpeen määritellä vähimmäislaatuvaatimukset myös perinteisillä ja luotettavilla menetelmillä valmistetuille tuotteille; tässä asetuksessa määritellyt laatuvaatimukset ovat tuotantotukijärjestelmän soveltamistoimenpiteitä ja täydentävät hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä 5 päivänä kesäkuuta 1984 annetun komission asetuksen (ETY) N:o 1599/84(3), sellaisena kuin se on viimeksi muutettuna asetuksella (ETY) N:o 2260/89(4), säännöksiä; olisi muutettava komission asetus (ETY) N:o 1764/86(5), ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1764/86 seuraavasti. 1 Korvataan I osasto seuraavasti: "I OSASTO Kuorittuihin ja kuorimattomiin tomaatteihin sovellettavat vaatimukset 3 artikla Tässä asetuksessa tarkoitetaan ilmaisuilla: - 'kuoritut tomaatit`: - kuorittuja pakastettuja kokonaisia ja muita kuin kokonaisia tomaatteja ja - kuorittuja säilöttyjä kokonaisia ja muita kuin kokonaisia tomaatteja, sellaisina kuin ne on määritelty asetuksen (ETY) N:o 1599/84 1 artiklassa, - 'kuorimattomat tomaatit`: - kuorimattomia säilöttyjä kokonaisia ja muita kuin kokonaisia tomaatteja, sellaisena kuin ne on määritelty mainitun asetuksen 1 artiklassa. 4 artikla 1 Kuorittuihin ja kuorimattomiin tomaatteihin voidaan lisätä ainoastaan seuraavia aineksia: - vesi, - tomaattimehu, - tomaattitiiviste, - tavallinen suola (natriumkloridi), - luonnolliset mausteet, aromiset yrtit ja niiden uutteet, luonnolliset aromit. Kuorittujen ja kuorimattomien tomaattien valmistuksessa voidaan käyttää lisäaineena ainoastaan sitruunahappoa (E 330) ja kalsiumkloridia (509). 2 Lisätyn tavallisen suolan määrä ei saa olla suurempi kuin 3 prosenttia nettopainosta, ja jos lisätään kalsiumkloridia, sen kokonaispitoisuus kalsiumioneina ei saa olla suurempi kuin 0,045 prosenttia kokonaisten tomaattien osalta ja 0,080 prosenttia muiden kuin kokonaisten tomaattien osalta. Lisätyn tavallisen suolan määrän määrittämiseksi luonnollisena kloridipitoisuutena pidetään 2 prosenttia kuiva-ainepitoisuudesta. 3 Lisätyn tomaattimehun ja -tiivisteen on täytettävä II osastossa vahvistetut vähimmäisvaatimukset. 5 artikla 1 Kuorittujen ja kuorimattomien tomaattien on oltava vailla tuotteelle vieraita makuja ja hajuja; niiden värin on oltava tunnusomainen käytetylle lajikkeelle oikein jalostettuna. 2 Kuorittujen tomaattien on oltava käytännössä vailla kuorta. Kuorimattomien tomaattien on oltava käytännössä kuoren peittämiä. Kuorittujen ja kuorimattomien tomaattien on myös oltava käytännössä vailla vahingoittuneita yksikköjä. 3 Homeen määrä säilötyissä tomaateissa (tomaateissa ja liemessä) ei saa olla suurempi kuin 50 prosenttia positiivisista kentistä, eikä pH saa olla suurempi kuin 4,5. 6 artikla 1 Tuotteita pidetään 5 artiklan 2 kohdan mukaisina, jos niissä olevat viat eivät ole suuremmat kuin seuraavat sallitut poikkeamat: - viat: 35 cm² kokonaispinta-alasta - kuori (kuoritut tomaatit): - kokonaiset tomaatit: 300 cm² kokonaispinta-alasta, - muut kuin kokonaiset tomaatit: 1 250 cm² kokonaispinta-alasta. - ei kuorta (kuorimattomat tomaatit): - kokonaiset tomaatit: 300 cm² kokonaispinta-alasta, - muut kuin kokonaiset tomaatit: 1 250 cm² kokonaispinta-alasta. Vahvistetut poikkeamat ovat 10 nettokilogrammaa kohti. 2 Edellä 1 kohdassa tarkoitetaan ilmaisuilla: a) 'viat` alueita, joissa pintaruhjeet ovat vahingoittaneet hedelmälihaa niin että alueiden väri tai koostumus poikkeaa tavallisesta ja jotka olisi pitänyt poistaa jalostuksen aikana; b) 'kuori` sekä kuorta, joka on tai ei ole kiinni tomaatin hedelmälihassa että kuorta, joka on irrallaan säilytysastiassa. 7 artikla 1 Säilöttyjen kuorittujen ja kuorimattomien tomaattien osalta säilytysastiassa olevien tomaattien ja liemen on täytettävä vähintään 90 prosenttia astian vesitilavuudesta. 2 Säilöttyjen kuorittujen ja kuorimattomien kokonaisten tomaattien valutetun painon on oltava keskimäärin vähintään 56 prosenttia säilytysastian vesitilavuudesta grammoina ilmaistuna. 3 Jos säilötyt kuoritut ja kuorimattomat tomaatit on pakattu lasiastiaan, sen vesitilavuutta vähennetään 20 millilitralla ennen 1 ja 2 kohdassa tarkoitettujen prosenttiosuuksien laskemista." 2 Korvataan IV osaston 13 artiklan 1 kohdassa ilmaisu 'kuoritut tomaatit` ilmaisulla 'kuoritut ja kuorimattomat tomaatit`. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1989. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 118, 29.4.1989, s. 29 (3) EYVL N:o L 152, 8.6.1984, s. 16 (4) EYVL N:o L 216, 27.7.1989, s. 46 (5) EYVL N:o L 153, 7.6.1986, s. 1